《秋日曹秋岳先生过饮桐溪草堂别后有作》
清代·汪文桂

谢公屐齿款双扉，点笔翻书对夕晖。径仄秋花迎客座，夜深凉月恋人衣。

惊心蕉鹿追宵梦，款语沧桑坐石矶。晓柝更催归棹发，望中帆影思依依。

作者简介：浙江桐乡人，字周士，一字鸥亭。康熙贡生，官内阁中书。性极俭约，亲友来往，备常馔欣然一饱。又好施，邑中旱涝相继，设粥厂、立药局。雍正四年水灾，首倡赈济。有《鸥亭漫稿》、《六州喷饭集》。